Euskal Herriko arkua

Euskal Herriko arkuaEusko Jaurlaritzako Nekazaritza, Arrantza eta Elikadura sailburuaren Agindua, 2007ko abenduaren 12koa, "Euskal Okela" edo "Carne de Vacuno del País Vasco" adierazpen geografiko babestuaren baldintza agiria aldatzeko eskabidearen aldeko ebazpena ematekoa. Euskal Herriko Agintaritzaren Aldizkaria, 76. zenbakia, 2008-04-22.José Miguel EDESO: «El relieve del Pais Vasco», Euskal Herriko Geografiako Goi Ikastaroa, INGEBAren webgunean. (Gaztelaniaz ageri dira bi terminoak: arco vasco [Euskal Herriko arkua] eta umbral vasco [Euskal Herriko atalasea].) edo Euskal Herriko atalasea —Eusko MendiakJautarkol: Pizkunde-eguzkia.Jautarkol: Euskalerria ta Arantzazu .Loramendi: Enada beltza.«Eusko Mendiak», Euzkadi, 1931-07-01.Santi Onaindia: Felipe Arrese Beitiaren Olerkiak liburuko «Ataria», 1956-12-25.Jokin Zaitegi: Eusko artzaiarena.Irungo Dunboa eskolako 2. zikloko irakasleak: Gipuzkoa, 4. mailarako liburua. edo (nahiz eta berez euskarari loturiko izena ez izan) Euskal Mendiak izenez ere ezaguna— Euskal Herriko geografia eremu bat da, muga hauen artean dagoena: Pirinioen (arkuaren ekialdeko muga), Kantauriar mendikatearen (mendebaldekoa), Bizkaiko golkoaren (iparraldekoa) eta Ebroko sakonunearen (hegoaldekoa) artean, alegia. Horrenbestez, Bizkai osoa, Gipuzkoa osoa, Araba gehiena (Arabako Errioxa izan ezik) eta Nafarroa Garaiko ipar-mendebaldea barne hartzen ditu.

 Geologia 
Euskal Herriko arkuaren sorrera, Pirinioak eta Kantauriar mendikatea bezala, Iberiar plaka eta Eurasiaren arteko elkarrekintzaren ondorio da, orogenia Alpetarrean zehar. Izan ere, ikerlari askorentzat egitura geologiko beraren zati dira hiru mendikate horiek.

Geologiari dagokionez, tolestura mesozoikoek eratzen dute; tolestura horiek mendebalde-ekialde norabide orokorra dute, arku itxura ematen dien kurbatura arin batekin. Altuera ertaineko mendilerroz osatua dago, eta punturik altuena Aitxuri da, 1.551 metrorekin, Aizkorriko mendilerroan.

 Mendilerroak 
Paraleloak diren bi mendilerro kate dira: barnealdekoa bata, eta kostaldekoa bestea.

 Barnealdetik, honako mendilerro hauek ditu:
 Gorobel
 Gasteiz mendiak (Kapildui, 1.177 metro)
 Urbasa (1.000 metro inguruko goi-ordokia)
 Andimendi (Beriain, 1.493 metro).
 Kostaldetik, berriz, mendilerro hauek ditu:
 Gorbeiako mendilerroa (Gorbeia, 1.481m)
 Anbotoko mendilerroa (Anboto, 1.331m)
 Elgeako mendilerroa
 Aralar (Intzako Dorrea, 1.431m)
 Oizko mendilerroa (Oiz)
 Ganekogorta

 Klima 
Euskal Herriko arkuak kantauriar eta mediterraniar isurialdeen arteko muga egiten du. Iparraldeko urak Bizkaiko golkora doaz, eta hegoaldekoak berriz, Ebrora. Hain zuzen, bi isurialde horien eraginak zehazten du mendi horietako klima: kantauriar isurialdean klima ozeanikoa da nagusi, eta beste aldean klima mediterraneoaren eragina nabaritzen da. Orokorrean, hala ere, hezetasuna handia da: euri asko egiten du eta bailaretan ohikoak dira lanbro edo laino itxiak.

Neguan elurra irregularki agertzen da, tenperatura epelek eta prezipitazio ugariek desagertarazi ohi dute. Hala ere, noizbehinka kantauri aldetik etortzen diren aire masa hotz edo hezeen segidak elurteak uzten ditu. Edonola ere, azarotik apirilera izaten dira elurra egoteko aukerak, 700 metrotik gora.

 Biodibertsitatea eta parke naturalak 
Zuhaitzetan, ohikoak dira haritzak, pagoak, haginak, urkiak, gaztainondoak, arteak... baita gizakiak bere ustiapenerako sartu duen intsinis pinua ere. Bestalde, orografia dela eta sai ugari dago, beste animalia askoren artean.

 Natura Parkeak 
Ingurune babestuei dagokienez, honako hauek daude Euskal Herriko arkuan:

 Pagoetako natura Parkea
 Urkiolako natura Parkea
 Gorbeiako natura Parkea
 Aizkorri-Arazko natura parkea
 Aralarko natura Parkea
 Urbasa-Andia natura Parkea
 Izkiko natura Parkea
 Aiako Harriaren natura Parkea
 Bertizgo jaurerria

 Erreferentziak 

 Ikus, gainera 

 Euskal Herriko mendiak
 Bizkaiko mendien zerrenda
 Nafarroa Garaiko mendien zerrenda
 Arabako mendien zerrenda
 Gipuzkoako mendien zerrenda

 Ikus, gainera 
 Euskal Herriko mendilerroen zerrenda

 Kanpo estekak 

Kategoria:Euskal Herriko mendilerroak